Վիկտոր Գրոմով

Վիկտոր Գրոմով (, ), խորհրդային կինոռեժիսոր, դերասան և սցենարիստ։ Մասնակցել է մուլտիպլիկացիոն ֆիլմերի ստեղծմանը։ ԽՍՀՄ արվեստի վաստակավոր գործիչ (1958 թվական)։

Կենսագրություն 
Ծնվել է 1899 թվականի մարտի 20-ին, Մոսկվայում (այլ տեղեկություններով մարտի 7-ին կամ 19-ին)։

1918 թվականին ընդունվել է Մ. Չեխովի անվան Մոսկվայի գեղարվեստական ակադեմիական թատրոնի ստուդիա, 1922 թվականից եղել է ակադեմիական թատրոնի առաջին ստուդիայի, 1924-1928 թվականներից` երկրորդ ստուդիայի դերասան։ Եղել է Ռուսաստանի թատերական արվեստի ինստիտուտի  ռեժիսոր և մանկավարժ (1919-1927 թվականներ)։

Եղել է Մ. Չեխովի աշակերտն ու մտերիմ ընկերը։ 1928 թվականին նրա հետ մեկնել է Բեռլին։ Աշխատել է Չեխոսլովակիայում, Գերմանիայում, Ֆրանսիայում, Լիտվայում, Լատվիայում (1929-1933 թվականներ)։

1934 թվականին, հայրենք վերադառնալուց հետո Մ. Չեխովի հանձնարարական նամակով ընդունվել է Վ. Մեյերխոլդի անվան թատրոն, որտեղ աշխատել է մինչև թատրոնի փակումը 1938 թվականին։ Մեյերխոլդ թատրոնի լիկվիդացումից հետո աշխատել է Սերգեյ Օբրազցովի անվան տիկնիկային թատրոնում, որպես ռեժիսոր (1940 թվականից), 1952 թվականից եղել է Նիկոլայսկի (այժմ` Մոսկվայի տիկնիկային թատրոն) թատրոնի գեղարվեստական ղեկավարը, կյանքի վերջին 10 տարիներին եղել է ռեժիսոր և դերակատար երկու դերասանի թատրոնում (Ա. Գրոմովա-Դավիդովայի հետ)։

1943 թվականից համագործակցել է «Սոյուզմուլտֆիլմ» կինոստուդիայի հետ (ռեժիսոր-խորհրդատու, գեղարվեստական խորհրդի անդամ)։ Ինքնուրույն ստեղծել է մի քանի գրաֆիկական մուլտֆիլմեր։ Մասնակցել է «Սոյուզմուլտֆիլմ» ստուդիայի ծավալային մուլտիպլիկացիայի վերականգնմանը։

Գրել է «Միխայիլ Չեխով» գիրքը, որը լույս է տեսել «Արվեստ» հրատարակչությունում, 1970 թվականին («Կյանքն արվեստում» շարք)։

Մահացել է 1975 թվականին։

Պարգևներ և մրցանակներ 
 1947` թվական` «Սապատավոր ձիուկը»` Մարիանսկե Լազնեի III միջազգային կինոփառատոնի Պատվավոր դիպլոմ, 1948 թվական
 1947` թվական` «Սապատավոր ձիուկը»` Կաննի չորրորդ կինոփառատոնի ժյուրիի հատուկ մրցանակ, 1950 թվական
 1948` թվական «Յոթներանգ ծաղիկը»` Մարիանսկե Լազնեի  չորրորդ միջազգային կինոփառատոնի «Լավագույն մանկական ֆիլմ» մրցանակ, 1949 թվական

Ֆիլմագրություն 
Դերասան
 1927 թվական` Մարդը ռեստորանից` մատուցող
 1938 թվական` Չոթերորդ դասարանցիները` Իվան Կուզմա
 1939 թվական` Էսկադրիլ համար 5` գեներալ Գոֆեր 
 1939 թվական` Ընկեցիկը` Նինայի հայրը
 1940 թվական` «Արծվի» մահը` Միխայիլ Գրուզդյով («Արծվի» բոցման և «Կամբալայի» նավապետ)
 1940 թվական` Լուսավոր ճանապարհ` Ֆաբրիկայի փոխտնօրեն (լուսագրերում նշված չէ)
 1962 թվական` Գործարար մարդիկ` պարոն Ուիլյամս
 1975 թվական` Սիբիր` պրոֆեսոր

Ռեժիսոր-խորհրդատու
 1945 թվական` Խրճիթը
 1947 թվական` Սապատավոր ձիուկը
 1948 թվական` Յոթներանգ ծաղիկը
 1948 թվական` Գորշ վզիկ

Ռեժիսոր
 1949 թվական` Գարնանային հեքիաթ
 1949 թվական` Միստր Ուոլք
 1950 թվական` Կուժ ու շվի
 1951 թվական` Մտերիմ ընկերներ
 1953 թվական` Կախարդական թռչուն
 1954 թվական` Տանյուշան, Տյավկան, Տոպը և Նյուշան

Սցենարիստ
 1928 թվական` Առանց բանալիի
 1954 թվական` Տանյուշան, Տյավկան, Տոպը և Նյուշան

Ծանոթագրություններ

Գրականություն

Արտաքին հղումներ 
 Վիկտոր Գրամովը Animator.ru կայքում
 
 Վիկտոր Գրոմով — Rudata.ru

Խորհրդային կինոռեժիսորներ
Խորհրդային սցենարիստներ
Խորհրդային դերասաններ
Խորհրդային մուլտիպլիկատորներ
Ռուս թատերական ռեժիսորներ